<classify> ASHA KIGUNDULA-MWANZA WAWAKILISHI wa Tanzania katika michuano ya Kombe la Shirikisho Afrika timu ya Yanga, imejiweka kwenye mazingira magumu yakufuzu hatua ya makundi, baada ya jana kukubali kichapo cha mabao 2-1, kutoka kwa Pyramids ya Misri, katika mchezowa kwanza wa hatua ya mtoano utakaochezwa Uwanja wa CCM Kirumba, Mwanza. Timu hizo zitarudiana Novemba 3, katika mchezoutakaochezwa Uwanja wa June 30, Cairo nchini Misri. Matokeo ya jana yana maana kwamba, Yanga itatakiwakupata ushindi wa kuanzia mabao 2-0 na kuendelea ili kufuzu hatua ya makundi. Mchezo huo ulianza taratibu lakini kadri mudaulivyozidi kusonga ndivyo kasi ilivyoongezeka, huku yakishuhudiwa mashambuliziya kupokezana. Baada ya kosakosa za kila upande, dakika ya 42 Eric Traore aliiandikia Pyramids bao lakuongoza, baada ya kuunganisha krosi ya Mohamed Farouk. Bao hilo lilidumu hadi dakika 45 za kipindi chakwanza zilipokamilika. Kipindi cha pili , Pyramids mkakati wa Pyramids ulizaa matunda dakika ya62, baada ya kiungo mkongwe MohamedFathy kuifungia bao la pili. Hata hivyo, Yanga haikukata tama licha yakutanguliwa kwa mabao hayo mawili. Dakika ya 88, Papy Tshishimbi aliifungia Yanga kwa mkwaju wa mguu wa kushoto uliomshinda kipa wa Pyramids , AhmedElshanawy. Yanga ilipata pigo dakika ya pili ya nyongeza, baada ya zile 90za kawaida kukamilika, ambapo beki wa timu hiyo Kelvin Yondan alilimwakadi ya pili ya njano kabla yakuonyeshwa nyekundu iliyomlazimisha kutoka nje. Hadi kipyenga cha kuashirikia kumalizika kwa pambano hilokinasikika, Pyramids ilitoka uwanjani kifua mbele kwa ushindi wa mabao 2-1. Katika mchezo huo, pia wachezaji Mrisho Ngassa, Tshishimbi,Abdulazizi Makame walionyeshwa kadi za njano, huku Johe Atwi, Ahmed Mansourwakilimwa kadi za njano kwa uoande wa Pyramids. Katika tukio jingine lililotokea baada ya mchezo huokumalizika, mashabiki wa Yanga walisikika walipaza sauzi wakiutaka uongozi waklabu yao umfungashie virago Kocha Mkuu wa timu hiyo, Mwinyi Zahera. Yanga iliangukia Kombe la Shirikisho, baada yakuondolewa Ligi ya Mabingwa Afrika na Zesco United ya Zambia, kwa ushindi wa jumla wa mabao 3-2. Pyramids kwa upande wake, iliiondosha mashindanoni EtoileDu Congo ya Jamhuri ya Kidemokrasia ya KongoDRC, kwa ushindi wa jumla wamabao 5-1, zilipokutana raundi ya awali kabla ya kutinga raundi ya kwanza nakuitimua CR Belouizdad ya Algeria kwa ushindi wa jumla wa mabao 2-1. Maraya mwisho Yanga kufuzu hatua ya makundi Kombe la Shirikisho Afrika ilikuwa mwaka 2017, baada ya kuibuka na ushindi wa jumla wa mabao2-1 dhidi ya Wolayta Dichaa ya Ethiopia.  <topic>: MICHEZO 